Līgums Nr. FM VID **2023/267**

“**Stacionāru lādētāju piegāde un uzstādīšana elektriskajiem transportlīdzekļiem**”

|  |  |
| --- | --- |
| Rīgā | Dokumenta datums ir tā elektroniskās parakstīšanas datums |

Valsts ieņēmumu dienests, Reģ. Nr .tā ģenerāldirektor\_ \_personā, kas rīkojas uz \_\_\_\_ pamata (turpmāk tekstā – Pasūtītājs vai VID), no vienas puses, un

**\_\_\_\_\_\_\_\_\_\_**, Reģ. Nr. tās valdes \_\_\_\_\_\_\_\_ \_\_\_\_\_\_\_\_ personā, kur\_\_ rīkojas saskaņā ar statūtiem (turpmāk – Piegādātājs), no otras puses, abi kopā saukti arī kā Puses, bet atsevišķi kā Puse, pamatojoties uz VID iepirkuma Nr. FM VID 2023/267 “Stacionāru lādētāju piegāde un uzstādīšana elektriskajiem transportlīdzekļiem” rezultātiem, noslēdza šādu līgumu (turpmāk – Līgums):

1. Līguma priekšmets

**1.1.** Pasūtītājs uzdod un Piegādātājs, ievērojot Līguma un tā pielikumu noteikumus, veic savlaicīgu un kvalitatīvu 3 (trīs) jaunu, nelietotu stacionāru lādētāju, kas paredzēti elektrisko transportlīdzekļu akumulatoru uzlādei (turpmāk tekstā – Prece) piegādi un uzstādīšanu, kā arī garantijas saistību izpildi.

**1.2.** Detalizēta Preces tehniskā specifikācija norādīta Līguma 1.pielikumā, bet Preces cena norādīta Līguma 2.pielikumā.

2. Līguma summa un norēķinu kārtība

2.1. Līguma kopējā summa ir **\_\_\_\_\_\_\_\_ EUR** (\_\_\_\_ *euro* un \_\_\_ centi), bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar Latvijas Republikā spēkā esošajos normatīvajos aktos noteikto.

1. Līguma kopējā summā ir ietvertas visas Līguma 1.1.apakšpunktā norādītās Preces izmaksas saskaņā ar Līguma 2.pielikumā noteikto Preces cenu.
2. Līguma 2.pielikumā norādītajā Preces cenā ir ietvertas visas izmaksas, kas saistītas ar Preces vērtību, piegādes un uzstādīšanas izmaksām, transporta izdevumiem, Preces neatbilstību novēršanu (ja būs nepieciešams), Preces garantijas nodrošināšanas izmaksām, nodokļiem (izņemot – PVN), nodevām, nepieciešamo atļauju saņemšanu no trešajām personām un visas citas ar Līguma savlaicīgu un kvalitatīvu izpildi saistītas izmaksas.
3. Pasūtītājs par Preces piegādi veic samaksu ar pārskaitījumu uz Piegādātāja norādīto norēķinu kontu bankā saskaņā ar Līguma 2.pielikumā norādīto Preces cenu 30 (trīsdesmit) dienu laikā no Preces piegādes un uzstādīšanas, ko apliecina Līguma 10.9.apakšpunktā noteikto Pušu pilnvaroto personu (turpmāk – Pušu pilnvarotās personas) abpusēji parakstīta pavadzīme un nodošanas – pieņemšanas akts.
4. Par samaksas brīdi uzskatāms naudas pārskaitīšanas datums no Pasūtītāja norēķinu konta.
5. Līguma 2.pielikumā Preces cena ir norādīta, paredzot prognozējamo cenu svārstību risku un ir nemainīga visā Līguma darbības laikā. Pasūtītājs veic samaksu saskaņā ar Līguma 2.pielikumā norādīto Preces cenu.
6. Ja piemēroto sankciju dēļ Pasūtītājam nav tiesības veikt samaksu Piegādātājam par faktiski piegādāto Preču apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 4.8. apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

3. Preces piegādes un uzstādīšanas kārtība

3.1. Piegādātājs nodrošina, ka Prece tiek piegādāta oriģinālā ražotāja iepakojumā. Uz Preces iepakojuma jābūt norādītam Preces nosaukumam latviešu valodā.

3.2. Piegādātājs nodrošina, ka Prece atbilst CE (*Conformite Europene*) standartam, ja attiecīgajai Precei tāds ir nepieciešams saskaņā ar normatīviem aktiem.

3.3 Preces piegāde un uzstādīšana tiek veikta 10 (desmit) darba dienu laikā no Līguma 10.9.1.apakšpunktā noteiktās Pasūtītāja pilnvarotās personas (turpmāk – pasūtītāja pilnvarotā persona) pasūtījuma, kas nosūtīts Piegādātājam uz elektroniskā pasta adresi, nosūtīšanas dienas. Pušu pilnvarotās personas iepriekš savlaicīgi saskaņo noteiktu Preces piegādes un uzstādīšanas laiku Pasūtītāja darba laikā.

3.4. Pasūtītāja pilnvarotā persona Preces pasūtījumā norāda:

* + 1. piegādājamās Preces nosaukumu;
    2. piegādājamās Preces daudzumu;
    3. piegādes un uzstādīšanas vietas adresi.
  1. Pasūtītāja pilnvarotā persona saņemot Preci, pārbauda tās specifikāciju, komplektāciju un atbilstību Līguma pasūtījuma nosacījumiem, kā arī Latvijas Republikā spēkā esošo saistošo normatīvo aktu prasībām.
  2. Piegādātājs Preces piegādes laikā izsniedz Pasūtītāja pilnvarotajai personai attiecīgos Preces garantiju apliecinošus dokumentus un lietošanas instrukciju (informācija par lietošanas mērķi) latviešu valodā ja attiecīgajai Precei tāda ir..
  3. Pasūtītāja pilnvarotā persona, konstatējot saņemtās Preces neatbilstību Līgumam vai Latvijas Republikā spēkā esošajiem saistošajiem normatīvajiem aktiem vai Līguma 3.4. apakšpunktā minētajā pasūtījumā noteiktajām prasībām, nepieņem Preci un neparaksta pavadzīmi un pieņemšanas – nodošanas aktu, sagatavo pretenziju (aktu) par konstatētajiem trūkumiem un nosūta to Piegādātājam uz tā elektroniskā pasta adresi.
  4. Piegādātājs, saņemot Līguma 3.7.apakšpunktā minēto pretenziju, bez maksas par saviem līdzekļiem bez papildus maksas pieprasīšanas novērš Preces trūkumus un/vai neatbilstības, nepieciešamības gadījumā to apmainot pret atbilstošu Preci ne ilgāk kā 10 (desmit) darba dienu laikā no Pasūtītāja pilnvarotās personas elektroniska pasūtījuma nosūtīšanas dienas uz Piegādātāja norādīto elektronisko pasta adresi (t.i. nepārkāpjot Līguma 3.3. apakšpunktā noteikto piegādes un uzstādīšanas termiņu). Piegādātājs saskaņojot laiku ar Pasūtītāju var apskatīt iekārtu uzstādīšanas vietas dabā. Preces piegādes kavējumā ieskaita visu laika periodu, kas pārsniedz Līguma 3.3.apakšpunktā norādīto termiņu līdz dienai, kad Piegādātājs piegādā un uzstāda Līguma noteikumiem un Pasūtītāja prasībām atbilstošu Preci. Kavējumā netiek ieskaitīts laika periods no Preces piegādes dienas līdz attiecīgās pretenzijas nosūtīšanas dienai.

3.9. Preces piegādi un uzstādīšanu apliecina Pušu pilnvaroto personu abpusēji parakstīta Preces pavadzīme un nodošanas – pieņemšanas akts. Nodošanas – pieņemšanas aktā norāda vismaz šādu informāciju: līguma numuru un datumu, piegādātās preces nosaukumu, piegādes vietu un laiku. Gadījumā, ja kavēts piegādes termiņš Pasūtītāja atbildīgā persona nodošanas – pieņemšanas aktā, pirms tā abpusējas parakstīšanas papildus var norādīt precīzu līgumsoda aprēķinu un gala līgumsoda summu, kā arī darījuma kopējo summu bez pievienotās vērtības nodokļa.

**3.10.** Ja Piegādātājs objektīvu (pierādāmu) apstākļu dēļ (pārtraukta Preces ražošana u.tml.) nevar piegādāt Līguma 1.pielikumā norādīto Preci, Piegādātājs, nosūtot Pasūtītājam motivētu vēstuli un saņemot Pasūtītāja rakstveida piekrišanu, var piedāvāt Pasūtītājam ekvivalentas Preces piegādi ar tādu pašu vai labāku raksturojumu un tehniskajiem parametriem, nepārsniedzot Līguma 2.pielikumā noteikto attiecīgās Preces cenu, par ko tiek veikti rakstveida grozījumi Līguma 1.pielikumā.

4. Pušu pienākumi un tiesības

4.1. Puses vienojas:

1. savlaicīgi izpildīt visas Līguma saistības, t.sk. finansiālās saistības, kas izriet no Līguma;
2. sniegt otrai Līguma Pusei informāciju, kas saistīta ar Līguma savlaicīgu un kvalitatīvu izpildi, kā arī izpildīt šajā Līgumā noteiktās saistības ar atbilstošu rūpību un kvalitāti.
3. Piegādātājs, veicot Preces piegādi un uzstādīšanu, izmanto savu darbaspēku, transportu, tehniskos līdzekļus, iekārtas, materiālus un inventāru.
4. Piegādātājs veic Preces piegādi un uzstādīšanu Krustpils iela 38b, Rīga, LV-1058, un Uriekstes iela 16, Rīga, LV-1005 un Talejas iela 1, Rīga, LV -1026. Preces piegāde veicama Pasūtītāja darba laikā: no pirmdienas līdz ceturtdienai no plkst.8.15 līdz plkst.16.00, piektdienās no plkst. 8.15 līdz plkst.15.00 ar Pasūtītāja pilnvaroto personu saskaņotajā laikā.
5. Piegādātājs ir materiāli atbildīgs par Preces uzstādīšanas vietā esošo materiālo vērtību saglabāšanu, Piegādātāja darbiniekiem veicot Preces piegādi un uzstādīšanu.
6. Pasūtītājam ir tiesības veikt uzraudzību par Preces uzstādīšanas norisi un dot ieteikumus attiecībā uz darba organizēšanu.

4.6. Preces piegādes un uzstādīšanas dienā, Piegādātājs, nepieciešamības gadījumā, bez papildus maksas par saviem līdzekļiem nodrošina konsultācijas darbam ar Preci.

**4.7.** Pasūtītājs nodrošina Piegādātājam nepieciešamos apstākļus Preces uzstādīšanai Līguma 4.3.apakšpunktā norādītajās vietās, proti, elektrības padevi, līdz tiešajām Līguma 4.3.apakšpunktā norādītajām Preces uzstādīšanas vietām un uzstādīšanas saskaņošanu ar Līguma 4.3.apakšpunktā norādītajām uzstādīšanas vietu īpašniekiem (valdītājiem).

**4.8.** Piegādātājs 2 (divu) darba dienu laikā rakstveidā informē Pasūtītāju, par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).

* 1. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Piegādātājam, ja:
  2. atbilstoši Starptautisko un Latvijas Republikas nacionālo sankciju likumam Līguma 4.8. apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta.
  3. ja uz Piegādātāju Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

5. Pušu atbildība

**5.1.** Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikas normatīvajos aktos noteiktajā kārtībā.

5.2. Ja Pasūtītājs Līguma 2.4.apakšpunktā norādītajā termiņā neveic samaksu par piegādāto un uzstādīto Preci, Piegādātājs prasa un Pasūtītājs maksā līgumsodu 0,1% (viena desmitā daļa procenta) apmērā no piegādātās un uzstādītas, bet neapmaksātās Preces vērtības par katru nokavēto maksājuma dienu, bet kopumā ne vairāk kā 10% (desmit procenti) no piegādātās un uzstādītas, bet neapmaksātās Preces vērtības.

5.3. Ja Piegādātājs neievēro Līguma 3.3.apakšpunktā norādīto termiņu, Pasūtītājs katrā atsevišķā gadījumā prasa un Piegādātājs maksā līgumsodu 0,1% (vienas desmitās daļas procenta) apmērā no pasūtītās un termiņā nepiegādātās Preces vērtības par katru kavējuma dienu, bet kopumā ne vairāk kā 10% (desmit procenti) apmērā no pasūtītās un termiņā nepiegādātās Preces vērtības.

5.4. Ja Piegādātājs neievēro Līguma 6.4.apakšpunktā norādīto termiņu, Pasūtītājs katrā atsevišķā gadījumā prasa un Piegādātājs maksā līgumsodu 0,5% (piecas desmitās daļas procenta) apmērā no pasūtītās Preces vērtības par katru nokavējuma dienu, bet kopumā ne vairāk kā 10% (desmit procenti) apmērā no pasūtītās Preces ar trūkumiem vērtības.

**5.5.** Ja Piegādātājs neievēro Līguma 8.punktā norādītos informācijas neizpaužamības nosacījumus, Pasūtītājs prasa un Piegādātājs maksā līgumsodu 500,00 EUR (pieci simti *euro* un 00 centi) par katru gadījumu.

**5.6.** Ja nokavēta kādas Līgumā noteiktās saistības izpilde, līgumsods katrā atsevišķā tā piemērošanas gadījumā aprēķināms par periodu, kas sākas nākamajā kalendāra dienā pēc Līgumā noteiktās saistības izpildes termiņa un ietver dienu, kurā saistība izpildīta. Līgumsodu aprēķina no attiecīgās summas bez PVN.

5.7. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses darbības vai bezdarbības rezultātā, kam par iemeslu ir ļauns nolūks vai rupja neuzmanība, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.

**5.8.** Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.

**5.9.** Par Līgumā noteikto nosacījumu pārkāpumu Pasūtītājs Piegādātājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Piegādātājam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītāja maksājamā summā (dzēst ieskaita veidā) vai nomaksāt to vienā mēnesī.

**5.10.** Ja Piegādātājs, atbildē uz 1.punktā norādīto Pasūtītāja vēstuli, ir izvēlējies līgumsodu dzēst ieskaita veidā, tad Piegādātājs izrakstot nākamo rēķinu par sniegto pakalpojumu rēķinā norāda pakalpojuma kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu.

5.11. Gadījumā, ja IZPILDĪTĀJS neveic aprēķinātā līgumsoda samaksu 5.9. apakšpunktā norādītajos termiņos vai līgumsoda samaksa netiek veikta ieskaita veidā, Pasūtītājs ir tiesīgs aprēķināto līgumsoda summu ieturēt vienpersoniski ieskaita veidā.

6. Garantijas nosacījumi

1. Piegādātājs garantē piegādātās un uzstādītās Preces atbilstību pasūtījuma, Līguma un 1.pielikuma noteikumiem un Latvijas Republikā spēkā esošo saistošo normatīvo aktu noteiktajām prasībām.
2. Piegādātājs nodrošina gan piegādātajai Precei ražotāja noteikto garantiju \_\_\_\_ (vārdiem) mēnešus, gan ražotāja noteikto garantiju uzstādīšanas darbiem \_\_\_\_ (vārdiem) mēnešus no attiecīgās Preces pieņemšanas – nodošanas akta abpusējas parakstīšanas dienas. *Tiks papildināts atbilstoši Piegādātāja piedāvājumam.*
3. Ja garantijas laikā konstatēta Preces neatbilstība vai Precei konstatēts bojājums, kas nav radies Pasūtītāja vainas dēļ (Pasūtītājs ir ievērojis Preces lietošanas prasības), Pasūtītāja pilnvarotā persona sastāda motivētu pretenziju un nosūta pa e-pastu, Piegādātāja pilnvarotajai personai.
4. Piegādātājs 2 (divu) darba dienu laikā no Pasūtītāja pilnvarotās personas pretenzijas nosūtīšanas dienas par saviem līdzekļiem novērš Preces trūkumus, nepieciešamības gadījumā apmainot neatbilstošo Preci pret Līguma prasībām atbilstošu Preci.

**6.5.** Neskatoties uz Līguma izbeigšanu, Piegādātājs nodrošina ar šo Līgumu uzņemto garantijas nosacījumu savlaicīgu un kvalitatīvu izpildi, izņemto Līguma 4.9. apakšpunktā noteikto gadījumu. Līguma izbeigšana neietekmē pienākumu veikt samaksu par faktiski veiktajiem un no Pasūtītāja puses pieņemtajiem darbiem Līguma darbības laikā, izņemot Līguma 2.7. apakšpunktā noteikto gadījumu.

7. Līguma darbības termiņš

1. Līgums stājās spēkā ar pēdējā pievienotā droša elektroniskā paraksta un tā laika zīmoga datumu.
2. Līgums ir spēkā līdz Pušu saistību pilnīgai izpildei.
3. Pasūtītājs pasūta Preci līdz 2025.gada 31.jūnijam
4. Pusēm ir tiesības izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei.

8. **Informācijas neizpaužamība**

* 1. Piegādātājs apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tās rīcībā esošo tehnisko, finansiālo un citu informāciju par Pasūtītāju. Visa informācija, ko Pasūtītājs sniedz Piegādātājam Līguma izpildes laikā tiek uzskatīta par konfidenciālu un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
  2. Augstāk minētā informācija netiek uzskatīta par konfidenciālu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
  3. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

9. Nepārvarama vara

**9.1.** Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.

* 1. Par nepārvaramu varu netiek uzskatīti Preces defekti, Preces piegādes un uzstādīšanas kavējumi vai Piegādātāju speciālistu nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramās varas).
  2. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un nepieciešamības gadījumā paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
  3. Puses tiek atbrīvotas no atbildības saskaņā ar Līguma 9.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 9.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
  4. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

10. Citi noteikumi

1. Līgums atspoguļo Pušu vienošanos attiecībā uz Līguma priekšmetu.
2. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
3. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa numuri, e-pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 8. (astotajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta VID Nodrošinājuma pārvaldes direktors, direktora vietnieks vai persona, kura viņu aizvieto.
4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Piegādātājs brīdina Pasūtītāju par šādu apstākļu iestāšanos 10 (desmit) dienas iepriekš.
5. Puses vienojas, ka jebkurš strīds, nesaskaņa vai prasība, kas izriet no Līguma, skar Līgumu, Līguma grozīšanu, pārkāpšanu, izbeigšanu, likumību, spēkā esamību vai iztulkošanu, tiek risināts sarunu ceļā. Ja vienošanās netiek panākta, tad strīdus jautājumu risina tiesā Latvijas Republikā spēkā esošajos normatīvajos aktos noteiktajā kārtībā.
6. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
7. Par Līguma grozījumiem un papildinājumiem Puses vienojas rakstiski, izņemot Līguma 10.3.apakšpunktā minēto gadījumu. Līguma grozījumi un papildinājumi pēc to parakstīšanas pievienojami Līgumam un kļūst par Līguma neatņemamām sastāvdaļām. Puses var veikt šādus būtiskus Līguma grozījumus – precizēt Līguma noteikto Preces piegādes termiņu un Līguma pielikumā noteikto tehnisko specifikāciju, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas.
8. Neviena no Pusēm nedrīkst nodot savas tiesības, kas saistītas ar šo Līgumu un izriet no tā, trešajam personām bez otras Puses rakstiskas piekrišanas.
9. Puses vienojas, ka ar Līguma izpildi saistītos jautājumus risinās šādas Pušu pilnvarotās personas -

10.9.1. no Pasūtītāja puses: \_\_\_\_\_\_

10.9.2. no Piegādātāja puses: \_\_\_\_\_\_\_\_

10.10. Pasūtītāja un Piegādātāja(to pilnvaroto personu, kas noteiktas Līguma 10.9.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līgumā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas par Līgumā noteikto termiņu neievērošanu.

10.11. Līguma 10.9.1.apakšpunktā norādītās Pasūtītāja pilnvarotās personas nav pilnvarotas izdarīt labojumus vai grozījumus Līgumā un tā pielikumos.

10.12**.** Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.

10.13**.** Līgums ir sastādīts uz 7 (septiņām) lapām ar 1.pielikumu uz 2 (divām) lapām un 2.pielikumu uz 1 (vienas) lapas, latviešu valodā elektroniska dokumenta veidā un parakstīts ar drošu elektronisko parakstu.

11. Pušu rekvizīti un paraksti

|  |  |
| --- | --- |
| **Pasūtītājs:**  **Valsts ieņēmumu dienests**  Adrese: Talejas iela 1, Rīga, LV-1978  NMR kods Nr.90000069281  Tālr.: 67122689  E-pasts: [vid@vid.gov.lv](mailto:vid@vid.gov.lv)  *Norēķinu rekvizīti*:  Valsts kase  Kods: TRELLV22  Konta Nr.:LV26TREL2130056037000 | **Piegādātājs:**  \_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ |

ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

1.Pielikums

Līgumam Nr. FM VID 2023/267

Dokumenta datums ir tā

elektroniskās parakstīšanas datums

Valsts ieņēmumu dienests, tā ģenerāldirektor\_\_ personā, kur\_ rīkojas saskaņā ar \_\_\_\_\_\_ (turpmāk tekstā – Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_**, tās valdes \_\_\_\_\_\_\_\_\_ \_\_\_\_\_\_\_\_\_\_\_ personā, kurš rīkojas saskaņā ar statūtiem (turpmāk – Piegādātājs), no otras puses, abi kopā saukti arī kā Puses, bet atsevišķi kā Puse, vienojas par šādu Preces tehnisko specifikāciju:

**Pušu paraksti:**

|  |  |
| --- | --- |
| **Pasūtītājs:**  \_\_\_\_\_\_\_\_\_\_\_\_\_\_ | **Piegādātājs:**  \_\_\_\_\_\_\_\_\_\_\_\_ |

ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

2.Pielikums

Līgumam Nr. FM VID 2023/267

Dokumenta datums ir tā

elektroniskās parakstīšanas datums

Valsts ieņēmumu dienests, tā ģenerāldirektor\_\_ personā, kur\_ rīkojas saskaņā ar \_\_\_\_\_\_ (turpmāk tekstā – Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_**, tās valdes \_\_\_\_\_\_\_\_\_ \_\_\_\_\_\_\_\_\_\_\_ personā, kurš rīkojas saskaņā ar statūtiem (turpmāk – Piegādātājs), no otras puses, abi kopā saukti arī kā Puses, bet atsevišķi kā Puse,, vienojas par šādu Preces cenu:

|  |  |  |  |
| --- | --- | --- | --- |
| **Nosaukums** | **Skaits (gab.)** | **Cena par 1 (vienu) vienību EUR (bez PVN)** | **Kopā EUR (bez PVN)** |
| *1* | *2* | *3* | *4=2\*3* |
| Jauna, nelietota, stacionāra lādētāja, kas paredzēts elektrisko transportlīdzekļu akumulatoru uzlādei, piegāde un uzstādīšana | 3 |  |  |

**Pušu paraksti:**

|  |  |
| --- | --- |
| **Pasūtītājs:**  Ģenerāldirektor\_\_\_\_ | **Piegādātājs:**  \_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU